**Priloga 5: 2.4. Predvidene vrste operacij – Produktivne naložbe, ki niso naložbe MSP (člen 11(2)(h))**

Analiza vrzeli (Priloga 1) je pokazala, da so velika podjetja pomemben steber gospodarskega in razvoja v regiji in so pomemben dejavnik na področju zaposlovanja, saj lahko ob ustrezni razvojni viziji prispevajo k oblikovanju visoko kvalificiranih delovnih mest in tako zmanjšajo odliv tega kadra iz regije. Velika podjetja so tudi pomemben dejavnik pri razvoju zagonskih in MSP, s katerimi se povezujejo v različne ekosisteme. To vlogo bodo igrala tudi v prihodnje. Zato bo del sredstev, ki bo namenjen gospodarski preobrazbi v regiji, dostopen tudi velikim podjetjem. Ta bodo morala, poleg pogojev, ki jih določa SPP uredba[[1]](#footnote-1) zadostiti tudi dodatnim merilom, ki bodo povezana z ustvarjanjem novih visokokakovostnih delovnih mest, krepitvi sodelovanja z MSPji in zagonskimi podjetji, dvigu dodane vrednosti in prispevku k doseganju podnebnih ciljev in izboljšanju snovne učinkovitosti, dvojnega prehoda, ipd.

Velika podjetja bodo tako lahko, v sodelovanju z raziskovalni organizacijami in drugimi relevantnimi deležniki iz regije, upravičena do sredstev za raziskovalno razvojne dejavnosti na področjih, ki bodo skladna s Slovensko strategijo pametne specializacije (S4/S5). To podporo bo mogoče kombinirati z ukrepi na področju izobraževanja in usposabljanja. Na ta način bodo partnerji, ob podpori vrhunske raziskovalne infrastrukture, oblikovali in razvili skupne prebojne rešitve in tako prispevali k hitrejšemu uvajanju novih tehnologij v podjetja. Poleg tega bodo velika podjetja lahko dostopala do podpore za produktivne naložbe, ki bodo prispevale k diverzifikaciji njihove dejavnosti in bodo skladna s Slovensko strategijo pametne specializacije (S4/S5), bodo prispevale k prehodu v nizkoogljično krožno gospodarstvo (URE, OVE, dvig snovne produktivnosti, industrijska simbioza, razvoj materialov, izdelkov, storitev, poslovnih modelov, socialno podjetništvo itd.) in s preobrazbo v industrijo 4.0, digitalizacijo, itd.

 Okvirni seznam operacij in podjetij, ki niso MSP in je njihova podpora potrebna za ustvarjanje delovnih mest

|  |  |  |  |  |  |
| --- | --- | --- | --- | --- | --- |
| Operacija | Podjetje | Opis projektov | Vrednost operacije | Predviden prispevek iz SPP (ocena podjetja v okviru projektnega predloga\*) | Št. delovnih mest |
| Trajnostna green-field steklarna po najnovejših standardih industrije 4.0, | Steklarna Hrastnik d.o.o. | Gre za novo green-field tovarno po najnovejših standardih Industrije 4.0, ki bi z uporabo najnovejših tehnologij omogočala ekološko čisto in visoko učinkovito proizvodnjo steklenih izdelkov (rast in razvoj proizvodnje embalažnega stekla). V prvi fazi bi bila zgrajena nova steklarna v Hrastniku, v drugi fazi še dekoracija in logistični center v Trbovljah. | 77 mio EUR  | 30,5 mio EUR | Skupaj 200 DMv prvi fazi 150 DM, v drugi fazi okvirno 50 DM |
| Postavitev proizvodne enote podjetja Herz v Trbovljah | Herz d.o.o. | Postavljena bo nova proizvodna enota v Trbovljah, ki pomeni razširitev proizvodnega programa podjetja z dolgoletnimi izkušnjami v kovinsko predelovalni industriji. Podjetje že sedaj deluje skladno s strategijo »Green Energy«, pri proizvodnji izdelkov zmanjšuje emisije z recikliranjem odpadnih kovin, skrbno ravna z odpadki, na novi lokaciji predvidevajo tudi namestitev sončnih panelov. | 7,0 mio EUR | 3,5 mio EUR | 100 DM |

\* V tabeli so navedene ocene podjetij glede sofinanciranja iz SPP. Odločitve glede sofinanciranja posameznih projektov bodo sprejete na podlagi izvedenega postopka javnega razpisa, v okviru katerega bodo med drugimi določeni in presojani upravičeni stroški naložbe, upoštevana pravila državnih pomoči in razpoložljiva sredstva.

Podprte bodo investicije , ki bodo skladne z načelom, da se ne škoduje bistveno in ne škoduje okoljskim ciljem Evropske unije (načelo DNSH), določenim v 17. členu Uredbe 2020/852/EU. Pri investiciji v širitev zmogljivosti gospodarske družbe ali v bistveno spremembo v celotnem proizvodnem procesu gospodarske družbe, se mora poraba energije pri proizvodnji obstoječega proizvoda zmanjšati vsaj za 10%. Pri investiciji v vzpostavitev nove gospodarske družbe ali v diverzifikacijo proizvodnje gospodarske družbe v nove proizvode, ki niso bili predhodno proizvedeni v gospodarski družbi, mora biti iz investicijske dokumentacije razviden nakup novih strojev in opreme, ki mora biti skladna z najvišjimi energetskimi standardi oziroma se nanaša na najboljšo razpoložljivo tehnologijo

1. [EUR-Lex - 32021R1056 - EN - EUR-Lex (europa.eu)](https://eur-lex.europa.eu/legal-content/EN/TXT/?uri=CELEX%3A32021R1056) [↑](#footnote-ref-1)